Božidar Pankretić
<s>Božidar Pankretić (Gaj, Vrbovec, 9. studenoga 1964.) je bivši hrvatski političar, poznat kao ministar regionalnog razvoja,šumarstva i vodnog gospodarstva u Račanovim i Sanaderovim vladama, odnosno jedan od najistaknutijih članova HSS-a 2000-ih.</s>

<s>Životopis 
Božidar Pankretić rođen je u Gaju 1964. godine.</s><s>Sin je hrvatskoga političara Josipa Pankretića.</s><s>Osnovnu školu i srednju ekonomsku školu završio je u Vrbovcu.</s><s>Završio je Agronomski fakultet u Zagrebu (VSS – diplomirani inženjer agronomije).</s><s>Magistrirao je na Agronomskome fakultetu u Zagrebu.</s><s>Svoju stručnu karijeru započeo je u PIK-u Vrbovec.</s>

<s>Bio je sudionik Domovinskoga rata i nositelj je Spomenice Domovinskoga rata.</s>

<s>Politička djelatnost 
Član Hrvatske seljačke stranke je od 1992. godine.</s><s>Bio je član Predsjedništva stranke, pa užeg Predsjedništva te potom član Glavnoga odbora.</s><s>Bio je dopredsjednik HSS-a i predsjednik zagrebačke Županijske organizacije HSS-a.</s><s>Inicijator je osnivanja Hrvatskog seljačkog saveza.</s>

<s>1996. godine izabran je za podžupana Zagrebačke županije, godinu kasnije postao je zastupnik u Županijskom domu Hrvatskog državnog sabora, potom i dopredsjednik.</s><s>Bio je i član Odbora za unutarnju politiku i lokalnu samoupravu.</s>

<s>Godine 2000. je imenovan za ministra poljoprivede u koalicijskoj vladi Ivice Račana, u kojoj je ostao sve do izbora 2003. godine.</s>

<s>12. siječnja 2008. godine imenovan je ministrom u koalicijskoj Vladi predsjednika vlade Ive Sanadera iz kvote Hrvatske seljačke stranke-a.</s>

<s>U siječnju 2012. godine, nakon loših rezultati njegove stranke na parlamentarnim izborima 2011. godine, povukao se je iz politike.</s>

<s>Poveznice 
 Sedma Vlada Republike Hrvatske
 Deseta Vlada Republike Hrvatske</s>

<s>Izvori</s>

<s>Vanjske poveznice 
  Ministarstvo poljoprivrede, ribarstva i ruralnog razvoja
 Hrvatska seljačka stranka</s>

<s>Hrvatski političari</s>

